म्युनिकमध्ये जन्मलेल्या जोसेफ वेर्शिंग यांनी १७ पेक्षा अधिक हिंदी आणि उर्दू चित्रपटांवर काम केलं.

हिमांशू रॉय आणि देविका राणी यांनी स्थापन केलेल्या 'बाँबे टॉकीज'च्या १७पेक्षा अधिक हिंदी आणि उर्दू चित्रपटांवर जोसेफ वेर्शिंग यांनी काम केलं. त्यांचा जन्म म्युनिकमध्ये झाला होता.

वेर्शिंग यांनी जर्मन निर्माते फ्रान्झ ऑस्टेन यांच्याबरोबरही काम केलं होतं. एमेल्का फिल्म स्टुडिओत बुद्धांच्या जीवनावर आधारलेल्या 'लाईट ऑफ एशिया' या मूकपटाच्यावेळी त्यांनी एकत्र काम केलं. याच चित्रपटाच्या शूटिंगसाठी ते पहिल्यांदा भारतात आले होते. 

शूटिंगनंतर वेर्शिंग आणि ऑस्टेन जर्मनीला परत गेले. पण नाझी जर्मनीत चित्रपट निर्मात्यांवर  प्रचारात्मक चित्रपट बनवण्याची सक्ती व्हायला लागल्यानंतर वेर्शिंग यांनी हिमांशू रॉय यांचं निमंत्रण स्वीकारून भारतात काम करायला यायचं ठरवलं. 

वेर्शिंग (उजवीकडे) १९३७ साली शूटींग दरम्यान.

बाँबे टॉकीजबरोबर तांत्रिक तज्ज्ञ म्हणून ते काम करू लागले. या स्टुडिओनं मुख्य प्रवाहातल्या चित्रपटांना दिशा दिली.

"आपली फोटोग्राफीची उपकरणं घेऊन जाण्यासाठी एका खास बनवून घेतलेल्या मर्सिडीज बेंज गाडी... आणखी 4000 वर्णांसाठी लेख सुरू ठेवा:
तून ते भारत आणि युरोपात प्रवास करत असत," अशी माहिती वेर्शिंग यांच्या दुर्मीळ छायाचित्रांचं प्रदर्शन भरवण्यात पुढाकार घेतलेल्या रहाब अल्लाना यांनी दिली.  

जवानी की हवा चित्रपटात देविका राणी आणि नजम उल हुसेन.

ऑस्टेन जर्मनीत परत गेले तरी वेर्शिंग भारतीय स्टुडिओंमध्ये सिनेमॅटोग्राफर म्हणून आणि नंतर मुंबईतल्या अनेक स्टुडिओंसाठी डिरेक्टर ऑफ फोटोग्राफी म्हणून काम करत होते. 

जवानी की हवा (1935), अछूत कन्या (1936), महल (1949), दिल अपना प्रीत परायी (1960) आणि पाकिजा (पाकिजा 1972ला रिलीज झाला) यासारख्या लोकप्रिय हिंदी चित्रपटांसाठी त्यांनी छायाचित्रकार म्हणून काम केलं. वेर्शिंग यांचं निधन 1967 साली भारतात झालं.  

"भारतीय चित्रपटसृष्टीत वेर्शिंग यांचं योगदान महत्त्वाचं मानलं जातं," असं अल्लाना सांगतात. 

पाकिजा चित्रपटाच्या दरम्यान.

वेर्शिंग यांनी घेतलेल्या 130हून अधिक फोटोंचं प्रदर्शन पहिल्यांदाच गोव्यात भरवलं गेलं होतं. 

सिनेमॅटोग्राफर म्हणून वेर्शिंग यांनी दिलेल्या योगदानाचा अंदाज हे फोटो पाहताना येतो. तसंच चित्रीकरणाची स्थळं, शूटिंगदरम्यान होणाऱ्या गमती-जमती आणि सेटवर अभिनेत्यांच्या नकळत टिपलेले त्यांचे हावभाव, हे सगळं आपलं लक्ष वेधून घेतं. 

1925 ते 1967 या काळातल्या दुर्मीळ मूळप्रती आणि डिजिटल आवृत्त्या यांचा अमूल्य खजिनाच वेर्शिंग आर्काईव्हच्या निमित्ताने खुला झाला आहे. 

अल्लाना सांगतात, "या संग्रहातील गोष्टी कुणीही पाहिलेल्या नाहीत." 

वचन चित्रपटाच्या सेटवर.

गोव्यात राहणारे वेर्शिंग यांचे नातू जॉर्ज यांच्या खासगी संग्रहातल्या 4000 वस्तूंमधून हे फोटो निवडण्यात आले होते. फोटो निगेटिव्हस् आणि फोटोप्रिंट यांचाही त्यात समावेश होता. 

आशिया आणि युरोपात प्रवास करताना वेर्शिंग यांनी स्वतः काढलेल्या वेगवेगळ्या फोटोजचा आणि वेर्शिंग यांच्या सेटवर असतानाच्या फोटोंचाही त्यात समावेश होता. 

भारतात शुटींग करताना लाईट ऑफ एशियाची टीम.

वेर्शिंग लायका कॅमेरा वापरत असत.  1925 साली या कॅमेऱ्यांची निर्मिती सुरू झाली. त्यात 35mm फिल्म वापरली जात असे. वेर्शिंग यांनी हा कॅमेरा वापरून मुंबईतल्या जोमाने वाढणाऱ्या चित्रपटसृष्टीचे फोटो काढायला सुरुवात केली. 

वेर्शिंग यांच्यामुळे भारतीय चित्रपटनिर्मितीवर आणि निर्मिती शैलीवर प्रचंड प्रभाव पडला. 

इज्जत चित्रपटात देविका राणी आणि कामटा प्रसाद.

अल्लाना सांगतात, "वेर्शिंग यांच्यामुळे...